'Yan Brazil a Najeriya, Amaros ko Agudas sun ƙunshi zuriyar bayi' yan Afro-Brazil da aka 'yanta waɗanda suka bar Brazil suka zauna a Najeriya . Kalmar 'yan Brazil a Najeriya na iya komawa zuwa baƙin ƙaura daga Brazil. Farawa daga shekarun 1830, yawancin ƴan Afirka da aka kwato waɗanda suka sha wahala ta hanyar tilasta musu aiki da nuna bambanci a cikin Brazil sun fara komawa Lagos, tare da wasu dabarun al'adu da zamantakewar da suka dace da zamansu a Brazil. Waɗannan ean Afirka da suka sami 'yanci galibi ana kiransu "Aguda" ko "Amaro", kuma sun haɗa da waɗanda suka dawo daga Cuba. A lokacin da ake tsaka da cinikin bayi a Afirka ta Yamma, fursunonin yaƙi da yawa ko waɗanda aka sace don sayarwa a kasuwannin bayi an sayar da su ga Turawa kuma an yi jigilar su zuwa ƙetaren Tekun Atlantika. Kimanin adadin bayi daga Gulf of Guinea zuwa Brazil sun kai kimanin 300,000 a cikin karni na sha tara. Wadanda aka kaman sun sauka a Bahia kafin su kara matsawa kudu don aiki a gonaki, taimakawa 'yan kasuwa ko kayan shaho na fararen Brazil.